
ΕΦΗΜΕΡΙΣ ΤΗΙ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

14 ΦΕΒΡΟΥΑΡΙΟΥ 1905 


ΤΕΥΧΟΣ ΤΕΤΑΡΤΟ 


ΑΡΙΘΜΟΙ ΦΥΛΛΟΥ 

31 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός ως διατηρητέων των όψεοιν των κτιρίων 
που βρίσκονται μεταξύ των οδών ΐπολοχαγού Γαλιατσά- 
νου, Αγίου Ρηγίνου, Παρόδου και Ανωνύμου Παρόδου 
της Χώρας νήσου Σκοπέλου (Μαγνησίας) και καθορισμός 
ειδικών όρων και περιορισμών δόμησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του από 17.7.1923 Ν. Δ/τος «περί σχε¬ 
δίων πόλεων κ.λπ» όπως μεταγενέστερα τροποποιήθηκαν 
και συμπληρώθηαν και ειδικότερα το άρθρο 9. 

2. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» (Φ. 
Ε.Κ. 57/Α) και ειδικότερα τα άρθρα 2, 3 και 7. 

3. Τις διατάξεις του Ν.Δ. 8/1973 «περί Γ.Ο.Κ.» και ειδι¬ 
κότερα τα άρθρα 79 (παρ. 6), όπως αντικαταστάθηκε με 

, την παράγραφο 1 του άρθρου 4 του Νόμου 622/1977 «περί 
εισπράξεως υπό του Δημοσίου Ταμείου των δια την έκδοσιν 
οικοδομικών αδειών καταβαλλομένων φόρων κ.λπ» (Φ.Ε.Κ. 
171/Α) και 80. 

4. Την αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, 
Οικισμού και Περιβάλλοντος «Κωδικοποίηση - τροποποίηση 
και συπλήρωση συλλογικών οργάνων Γνωμοδοτικής και Α¬ 
ποφασιστικής αρμοδιότητας του Υπουργείου Χωροταξίας, 
Οικισμού και Περιβάλλοντος σε ενιαίο κείμενο» (Φ.Ε.Κ. 
767/Β) και ειδικότερα το άρθρο 5. 

5. Την από 18.1.1984 εισήγηση αιτιολογημένη έκθεση 
της Διεύθυνσης Παραδοσιακών Οικισμών και Πεοιβάλλοντος 

(Γ7). 

6. Την αριθ. 11/1984 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

7. Την αριθ. 737/1984 γνωμοδότηση του Συμβουλίου 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Χαρακτηρίζονται ως διατηρητέες οι τέσσερις όψεις των 
δύο κτιρίων που βρίσκονται μεταξύ των οδών Υπολοχαγού 
Γαλιατσάνου, Αγίου Ρηγίνου, Παρόδου και Ανωνύμου πα¬ 
ρόδου της Χώρας νήσου Σκοπέλου (Μαγνησίας), όπως 


οι όψεις φαίνονται με στοιχεία ΑΒ,ΑΘ, ΘΗ και ΔΚ αντί¬ 
στοιχα, στο σχετικό πρωτότυπο διάγραμμα σε κλίμακα 
1 :200, που έχει θεωρηθεί από τον Προϊστάμενο της Διεύ¬ 
θυνσης Πολεοδομικών Εφαρμογών με την αριθ. 78242/1984 
πράξη του και που συνοπτικό του αντίτυπο δημοσιεύεται 
με το παρόν Διάταγμα. 

Άρθρο 2. 

1. Επιτρέπεται η κατεδάφιση των υπολοίπων μη διατη¬ 
ρητέων τοίχων των κτιρίων εσωτερικών και μεσοτοίχων, 
καθώς των δαπέδων των ορόφων. Η σχετική άδεια κατε¬ 
δάφισης χορηγείται από την αρμόδια αρχή ύστερα από με¬ 
λέτη αντιστήρηξης των κατά το άρθρο 1 διατηρητέων τοί¬ 
χων. 

2. Επιτρέπεται η κατασκευή νέων τοίχων και πλακών 
των ορόφων για την εξυπηρέτηση των αναγκών του κτιρίου 
(θέσεις τοίχων, ανάλογα ύψη ορόφων). 

3. Επιτρέπεται η ενοποίηση των δύο κτιρίων με την 
κατάργηση και κάλυψη του εσωτερικού φωταγωγού επι¬ 
φάνειας οκτώ και σαράντα τέσσερα εκατοστά (8,44) τε¬ 
τραγωνικά μέτρα περίπου. 

4. Επιτρέπεται η υπερύψωση τμήματος της οροφής του 
β' ορόφου του ενός κτιρίου με την κατασκευή νέας στέγης 
που ενοποιεί τα δύο κτίρια όπως οι παραπάνω ρυθμίσεις 
φαίνονται στα σχετικά τέσσερα (4) πρωτότυπα αρχιτεκτο¬ 
νικά σχέδια σε κλίμακα 1 :50 που έχουν θεωρηθεί από τον 
Προϊστάμενο της Δ/νσης Πολεοδομικών Εφαρμογών με 
την αριθ. 78242/1984 πράξη του και που συνοπτικά αντί¬ 
τυπα δημοσιεύονται με το παρόν Διάταγμα. 

5. α) Επιβάλλεται η συντήρηση των χαρακτηριζομένων 
ως διατηρητέων όψεων και η αποκατάσταση τυχόν διακο- 
σμητικών στοιχείων που έχουν αλλοιωθεί, λαμβανομένης 
υπόψη της βασικής Αρχιτεκτονικής σύνθεσης της συγγενούς 
μορφολογίας και τεχνολογίας του παραδοσιακού κτιρίου. 

β) Σε περίπτωση μερικής ή ολικής καταστροφής των δια¬ 
τηρητέων όψεων του κτιρίου η Επιτροπή Ενασκήσεως Αρχι¬ 
τεκτονικού Ελέγχου (Ε.Ε.Α.Ε.) επιβάλλει την ανοικοδό¬ 
μηση ή την πιστή ανακατασκευή τους εξ ολοκλήρου ή κατα 
τμήματα καταστροφής τους βάσει των στοιχείων, που απο- 
δεικνύουν τη μορφή τους πριν από την καταστροφή. 

γ) Επιβάλλεται η συντήρηση των όψεων των κτιρίων 
ανά δέκα (10) έτη. Η Επιτροπή Αρχιτεκτονικού Ελέγχου 
μπορεί να εγκρίνει την παράταση του χρονικού αυτου ορίου 
εφόσον κρίνει ότι οι όψεις βρίσκονται σε καλή κατάσταση 

ύστερα από σχετική εισήγηση της αρμόδιας Πολεοδομικής 
Υπηρεσίας. 

6. Επιβάλλεται η υποβολή για έγκριση όλων των σχε¬ 
δίων της νέας μελέτης από την αρμόδια Επιτροπή Ενασκή- 
σεως Αρχιτεκτονικού Ελέγχου. 

Άρθρο 3. 

Η ισχύς του παρόντος Διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 


Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 10 Δεκεμβρίου 1984 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟ! ΚΟΥΛΟΥΜΠΗΧ 





















ΟίΜΐ.νίΟν & ΠΕΡϊΒαλ.,ΟΝΤΓ 

